Н А Р Е Д Б А
 по чл.157, ал. 5 от Закона за устройство на териториите
за реда  и условията за ползване временно на части от тротоари и улични платна и свободни  обществени площи за строителни площадки
/Приета с Решение №  439 от 14.03.2002 г/
РАЗДЕЛ   І

ОБЩИ РАЗПОРЕДБИ

Чл.1. (1) Тази наредба определя реда , условията и изискванията към собствениците / инвеститорите /  при ползване временно на части от улични платна, тротоари и свободни обществени площи за строителни площадки на територията населените места в общината
                    (2) Тази наредба урежда  и задълженията на длъжностните лица от общинска администрация ,които разрешават и контролират тези дейности. 
Чл.2. Временна строителна площадка, по смисъла на тази наредба ,е част от терен, специално обозначен и представляващ тротоар, улично платно, свободна обществена площ, с изключение на зелените и цветни площи, с изградени или  неизградени настилки .

РАЗДЕЛ ІІ

РАЗРЕШАВАНЕ ОБОСОБЯВАНЕ НА ВРЕМЕННА СТРОИТЕЛНА ПЛОЩАДКА

Чл.3. (1)Разрешение за ползване на временна строителна плокадка по смисъла на чл.2 се издава от главния архитект на Общината , като:  

1. За строежи , за които се изисква разрешение за строеж,правото за ползване на временна строителна площадка се вписва в разрешението за строеж /РС /.

2. За строежи, за коите не се изисква разрешение за строеж, правото за ползване на временна строителна площадка се вписва в подаденото заявление за строеж 

               (2)Главният  архитект на Общината може да разреши, когато липсва друга техническа възможност, части от тротоари, улични платна и обществени площи да бъдат ползвани временно за строителна площадка когато:

1.Строежът се разполага на самата уличнорегулационна линия и достъпът до имота или строежа е ограничен

2.Строежът се явява част от сключено застрояване и достъпът до имота или строежа е ограничен

3.Се налага извършването на спешни укрепителни или аварийни работи 

  
Чл.4.(1) Местоположението, размерите и ограждането/маркирането/ на временната строителна площадка се определят с Проект за организация и изпълнение на строителството / ПОИС / и проекта за временна организация на движението
         (2). Проектите по горната алинея задължително се съгласуват с КАТ, а по преценка на главния архитект и с РС “ ПАБ “, Ви К , Енерго, Далекосъобщения.

         (3) При липса на ПОИС и ПВОД, условията за ползване на временна строителна площадка се дават от специалиста по “ Строителен контрол “ от отдел ТСУ.

РАЗДЕЛ  ІІІ

УСЛОВИЯ ЗА ПОЛЗВАНЕ НА ВРЕМЕННА СТРОИТЕЛНА ПЛОЩАДКА

Чл.5.Ползването на обозначените площи за временна строителна площадка започва от деня на плащане дължимата такса по чл.78 от ЗМДТ, което се отбелязва в протокола за откриване на строителна площадка

Чл.6. Определената строителна площадка се огражда или маркира с временна ограда, сигнални ленти или други обозначителни средства и специални средства, ако са предписани от съгласуващите инстанции

Чл.7. Строителната площадка,разрешена по тази наредба, може да се ползва конкретно за : 

1.Складиране на строителни материали, машини и съоражения

2.Разполагане на фургони, каравани и леки навеси, захранени с временни връзки за вода, ток, канализация и телефон 

3.Монтиране на повдигателни платформи, тръбно скеле  или други съоражения

4Направа на бетонови и варови разтвори , при условие, че своевременно се почистват засегнатите настилки и не се излиза извън площадката

Чл.8. Разходите по поддържането на строителната площадка , включително осигуряването на безопасността, санитално-хигиенните и противопожарни изисквания са изцяло за сметка на собственика / инвеститора /.

Чл.9. Върху  така предоставените площи за временни строителни площадки се забранява:  

1.Ползването на площадките не по предназначение 

2.Разширяването извън означените размери, ако това е недопустимо 

3.Разрушаването на трайните настилки 

4.Временното строителство по чл.54 от ЗУТ, освен ако изрично не е разрешено

5.Складирането на опасни или вредни в санитарно – хигиенно отношение материали, отпадъци и други без писменното съгласие на ХЕИ и РС “ ПАБ “

6.Монтирането на инсталации, съоражения и уредби с повишена степен на опасност, освен с разрешение на държавен технически надзор


Чл.10. Ползването на части от тротоари, улици и обществени площи временно за строителна площадка се прекратява, когато:

 1.Строежът е завършен и за него е издадено изискващото се разрешение за ползване по реда на Наредба № 6 за разрешаване ползването на строежите в Р България/ обн. ДВ, бр.54/2001 г 

2.Спирането  на строителните работи продължи извън определените срокове и инвеститорът не отстрани своевременно причините за това  

3.Инвеститорът по свое желание заяви това  в общинска администрация , но след възстановяване на площите в първоначалния им вид 

4.Не се изпълнят разпорежданияна на контролните органи за отстраняване в срок на нарушенията по чл. 9 от наредбата

РАЗДЕЛ  ІV

АДМИНИСТРАТИВНОНАКАЗАТЕЛНИ РАЗПОРЕДБИ 

Чл.11.(1)  За нарушение на разпоредбите на тази наредба виновните лица се наказват с глоби от 50 до 100 лв .


(2) За повторно нарушение на тази наредба виновните лица се наказват глоба от 100 до 500 лв.

Чл.12.(1) Актовете за установяване на нарушенията се съставят от длъжностни лица, определени със Заповед на Кмета на общината.

           (2) Наказателните постановления се издават от Кмета на общината.

Чл.13.Административно – наказателното производство за извършените нарушения се извършва по реда на ЗАНН.

РАЗДЕЛ  V

ПРЕХОДНИ И ЗАКЛЮЧИТЕЛНИ РАЗПОРЕДБИ 

§ 1. Тази наредба се издава на основание чл.22, ал.1, т.13, чл.22, ал.1 от ЗМСМА и чл. 157, ал. 5 от ЗУТ 

§ 2. Организацията по прилагане и изпълнение на наредбата се възлага на Кмета на Общината 

 
§ 3. При противоречие с постановки , залегнали в по-рано издадени наредби на Общински съвет,касаещи тези въпроси, то се прилагат разпоредбите на тази наредба.

§4. Тази Наредба е приета с Решение № 439 / 14.03.2002 г  по Протокол №  36 на Общински съвет -Тутракан и влиза в сила от деня на приемането и. 

